(પૂર્વઘાટ અવારનવાર આવતાં વાવાઝોડાંથી ઘસાઈ ગયો છે અને તેલંગણ તથા રાયલસીમા વિસ્તારો બચેલી લાક્ષણિક ગ્રેનાઇટની શિલાઓથી બનેલા છે. આ ફ઼ોટો રાયલસીમાની હજારો ફ઼િટ ઊંચી ટેકરીઓનો છે. દખ્ખણના ઉચ્ચપ્રદેશનો, કૃષ્ણા નદીથી દક્ષિણનો આંધ્રનો ભાગ રાયલસીમા તરીકે ઓળખાય છે. તિરુપતિનું મંદિર આ વિસ્તારમાં આવેલું છે. રાયલસીમાના ઓછા જાણીતા હિલ સ્ટેશન હોર્સલી હિલ્સમાં ત્રણ વિરાટકાય શિલાઓ પરસ્પરના ટેકે અને એક નાના પથ્થર પર ઊભી છે. એ નાના પથ્થર પર નખના આકારનો ખાડો છે. એ પથ્થરને ભગવાન શ્રીનિવાસની (તિરુપતિ વિષ્ણુ)ની આંગળી કહે છે.